2024 este un an crucial pentru globalişti 

Dacă aţi vrea să ştiţi dacă o societate se află în pragul unei schimbări mari 


şi tumultuoase, trebuie să vă puneţi două întrebări foarte importante: sunt 


oamenii furioși? şi sunt oamenii înfometați? 


În SUA (şi în multe părţi ale Europei) oamenii sunt într-adevăr foarte 
furioşi, din diferite motive, în funcţie de afilierea lor politică. Pe de altă 
parte, nu le este foame, cel puţin nu în măsura în care să fie disperaţi. 
Acest lucru s-ar putea schimba foarte bine în 2024, având în vedere 
confluenţa evenimentelor care se desfăşoară pe măsură ce intrăm în noul 


an. 


Continui să văd anul 2024 ca pe un punct nodal al erei noastre din mai 
multe motive. Cronologia globaliştilor pentru „Marea Resetare” 
menţionează 2030 drept anul principal pentru centralizarea totală. Acesta 
este anul în care intenţionează să-şi pună în aplicare controlul emisiilor de 
carbon, să elimine cea mai mare parte a energiei din petrol şi gaze, să 
introducă cadrul general al monedei digitale, să îşi finalizeze programele 
pentru oraşele de 15 minute, să stabilească FMI şi BIS ca supraveghetori ai 
structurii globale CBDC (Central Bank Digital Currency — moneda digitală 


emisă de băncile centrale — n.n.), să lanseze societatea lor fără bani 


numerar şi să integreze în fiecare aspect al economiei obiectivele lor legate 
de ESG (Environmental, Social, and Governance — Mediu, Social şi 
Guvernare — set de standarde legate de promovarea politicilor de "luptă 
împotriva încălzirii globale” şi de promovare a diversităţii rasiale şi 
LGBTQ — n.n.). 


2030 este la doar şase ani distanţă şi asta înseamnă că sunt multe de 
realizat într-un timp atât de scurt. Globaliştii vor trebui fie să-şi 
recunoască eşecul şi să-şi schimbe cronologia, fie să creeze o criză 
semnificativă în viitorul apropiat pentru a facilita Resetarea. Dar înainte 
să intru mai adânc în potenţiala oroare care ne aşteaptă în anul următor, 
să vorbim despre două dintre cele mai mari evoluţii pozitive pentru 


2024... 
BUNUL... 
Înfrângerea agendei Covid 


Nu cred că mulţi oameni înţeleg cât de vastă şi importantă a fost de fapt 
lupta împotriva restricţiilor legate de covid şi a paşapoartelor de 
vaccinare. Lumea occidentală a fost în pragul unui autoritarism complet — 
nu totalitarism "pe vârfuri” cum am experimentat în ultimii ani, ci o 
dictatură medicală completă şi cenzură în masă. Cred că pandemia Covid 


a fost Planul A de a crea condiţiile pentru resetare — şi a eşuat. 


Dacă sistemul şi-ar fi atins obiectivul de a implementa paşapoartele de 
vaccinare, lupta pentru libertate s-ar fi încheiat. Pașapoartele ar fi făcut 
imposibilă participarea economică pentru oricine nu s-ar fi supus agendei, 
creând astfel o clasă secundară de cetăţeni (în mare parte, conservatorii) 


care ar fi putut fi apoi vizată pentru eliminarea sistematică. 


Din fericire, destui oameni au luat atitudine şi au refuzat să se 
conformeze, astfel că planul a fost dat peste cap. Se pare că sistemul și-a 
dat seama că sunt mult prea mulţi patrioţi dispuşi să ia arma şi să lupte 
dacă vor continua să promoveze farsa Covid. Îţi aminteşti acel moment 


bizar în care cea mai mare parte a propagandei Covid s-a oprit pur şi 


simplu? Ca şi cum cineva a răsucit un comutator şi mass-media a 


schimbat naraţiunile peste noapte? 


Eu îmi amintesc, iar acest eveniment a fost justificarea supremă pentru 
noi toţi cei din mişcarea anti-mandate. Toată frica, groaza, prevestirile 
apocaliptice despre „milioane de morţi”, nu au însemnat nimic şi au 
demonstrat că în momentul în care au oprit maşina de promovare a 


exagerărilor totul a revenit imediat la normal. 


Publicul s-a săturat de cultul wvoke 


A durat mai mult decât ar fi trebuit, în principal pentru că prea mulţi 
oameni au refuzat să creadă că conspirația este reală, dar cultul woke a 
sărit în cele din urmă de atâtea ori calul încât publicul larg a ajuns să se 
sature. Insurgenţa activistă a încălcat toate limitele decenţei și adevărului 
şi au înstrăinat o mare parte a populaţiei. Timpul revoluţionarilor 


vigilantişti woke se apropie repede de sfârşit. 


Semnele includ colapsul continuu al giganţilor media woke precum 
Disney, boicotările de succes ale unor produse precum Bud Light şi 
companii precum Target. Dar dacă ştii să citeşti tendinţele sociale poţi 
vedea semne mai subtile. Există un dispreţ tot mai mare pentru 
feminismul de al treilea val, pentru cultul LGBT şi nebuneştile mişcări 
transgender. Oamenilor le este astăzi mai puţin frică să ridiculizeze 
"războinicii justiţiei sociale”, sunt mai puţin temători de cultura anulării şi 


mai dispuşi să-i conteste iluziile. 


Există numai două sexe. 
Transyenderismul este o minciună. Apăraţi copiii! 


Asta se întâmplă când ţinteşti copiii cu îndoctrinare sexuală şi 
argumentezi împotriva realităţii biologice. Asta se întâmplă atunci când 
încerci să forţezi oamenii să îmbrăţişeze şi să normalizeze bolile mintale. 
Asta se întâmplă atunci când petreci ani de zile încercând să controlezi 
vorbirea oamenilor cu „neo-pronume” şi să terorizezi internetul cu cultura 
anulării. Asta se întâmplă atunci când invadezi fiecare colţ al culturii pop 
şi încerci să o deturnezi sau să o sabotezi prin propagandă. Asta se 
întâmplă atunci când declari război valorilor tradiţionale — toată lumea 


începe să te urască şi, în cele din urmă, se va organiza să te înfrunte. 


Singurul lucru care menţine mişcarea woke în viaţă în acest moment este 
alianţa ei cu corporaţiile şi mass-media. Think-tank-urile globaliste încă 
cheltuiesc miliarde de dolari pentru finanţarea programelor de justiţie 
socială”, iar actualul guvern oferă acoperire pentru acţiunile fanilor de 
extremă stângă. Fără elite, ideologia woke nu ar exista. Milioane de 


americani sunt gata să o stingă definitiv. 

RĂUL ȘI URÂTUL... 

Alegeri 2024 

După cum am menţionat în articolele anterioare, încă cred că s-ar putea să 


nu avem alegeri prezidenţiale în noiembrie. Totuşi, condiţiile actuale le-ar 


putea permite atâta timp cât nimic nu se va schimba dramatic în 


următoarele câteva luni. Nu a mai existat de la Războiul Civil acest nivel 
de divizare naţională în privinţa alegerilor şi, indiferent de ce se întâmplă 
sau care parte „câştigă”, va exista un mare potenţial pentru o reacţie 


violentă. 


Scrutinul din 2024 devine propria sa Lebădă Neagră (eveniment 
imprevizibil major, cu consecinţe majore — n.n.). Democraţii folosesc 
împotriva lui Trump o strategie de a-i refuza accesul pe buletinul de vot, 
strategie care ea însăşi ar putea duce la un conflict civil. Cu toate acestea, 
problema şi mai mare este că, în caz de succes, vor folosi acest lucru ca un 
precedent pentru a refuza accesul oricărui conservator pe buletinul de vot 


în viitor, pe motiv că reprezintă o „ameninţare la adresa democraţiei”. 


Orice indiciu că Donald Trump va fi arestat înainte de noiembrie sau orice 
plan larg răspândit de statele dominate de democrați de a-l elimina de pe 
buletinul de vot va fi privit ca interferenţă electorală şi nu am nicio 


îndoială că mulţi americani vor lua în considerare serios revolta armată. 


Apoi, iarăşi, simpla prezenţă a lui Trump în calitate de candidat va fi 
folosită de grupurile de extremă stângă ca motiv pentru a alimenta 
revoltele. Reintrarea lui în Biroul Oval ar însemna acţiuni nesfârşite de 
stradă şi poate chiar atacuri teroriste. Deci, în această privinţă, nu 
contează cu adevărat dacă vom avea un preşedinte Biden sau Trump, 
eventualul rezultat va fi probabil acelaşi — tulburări civile urmate de o 


declarare a legii marţiale în următorii câţiva ani. 


Poziţia mea faţă de Trump a fost întotdeauna una de scepticism, în primul 
rând din cauza alegerilor sale proaste de cabinet (inclusiv Anthony Fauci). 
Cu toate acestea, recunosc că, după patru ani îngrozitori ai imperiului 
autoritar woke al lui Joe Biden, nu există nicio cale ca jumătate din ţară 
să-i mai tolereze un al doilea mandat, mai ales dacă acel mandat este atins 


prin sabotaj vizibil. 


Apoi, există potenţialul pentru evenimente şoc, cum ar fi demisia lui Biden 
în ultimul moment. Sau arestarea lui Trump, dar care câştigă oricum. Sau, 


o criză geopolitică majoră care este folosită de Democraţi ca scuză pentru 


a „amâna” alegerile. Şi nu vă înşelaţi, astăzi sunt activi mulţi dintre aceşti 


declanşatori. 


Creşterea tensiunilor geopolitice 


Potenţialul de război pe mai multe fronturi, inclusiv Ucraina, Israel şi, 
probabil, Taiwan este extraordinar în 2024. Deocamdată, mă concentrez 
pe conflictul Israelului din Gaza şi şansele de răzbunare din partea statelor 
islamice din jur. După cum am menţionat în articolele anterioare, Gaza nu 
are nicio şansă să oprească militar Israelul şi nu a avut-o niciodată, dar 
asta nu este cu adevărat relevant. Ceea ce contează este cum răspund 


vecinii lor. 


Libanul şi Hezbollah par gata să se angajeze în război împotriva Israelului 
în viitorul apropiat, dar Iranul este marele semn de întrebare. S-ar implica 
în mod deschis într-un conflict cu israelienii? O astfel de mişcare ar 
destabiliza complet tot Orientul Mijlociu, ar perturba o parte masivă a 
aprovizionării mondiale cu petrol şi ar trage probabil SUA şi Europa în 


luptă. 


Cea mai mare ameninţare, deocamdată, este închiderea căilor de navigaţie 
prin Marea Roşie şi Strâmtoarea Hormuz. Acest lucru ar putea perturba 
lanţurile de aprovizionare şi resursele energetice timp de mai multe luni și 
ar putea accelera criza economică. Şi, la rândul său, acest lucru ar putea fi 


folosit de către sistem ca motiv pentru a trimite trupe în regiune. 


O economie ca un butoi cu pulbere 


Vă vine să credeţi sau nu, situaţia economică este mult mai tensionată 
decât sunt relaţiile internaţionale. Există un Joc extrem de riscant jucat de 
Rezerva Federală cu datoria SUA şi ratele dobânzilor, care culminează cu 
un Catch-22 (expresia se referă la o situaţie în care nu există nicio 
modalitate de a rezolva o problemă, deoarece soluţia la problemă este, de 


asemenea, cauza problemei — n. n.) despre care am avertizat de ani de zile. 


Unii analiști susţin că Fed este pe cale să reducă ratele dobânzii în 2024 
(eu încă am îndoieli); dar dacă o fac, pregătiţi-vă pentru o creştere 


imediată şi reînnoită a inflaţiei. Dacă nu se angajează la reduceri 


substanţiale ale ratelor, atunci datoria naţională va continua să crească cu 
aproximativ 600 de miliarde de dolari pe lună (aproximativ 7 trilioane de 
dolari pe an). Acest lucru este nesustenabil şi ameninţă statutul de rezervă 


mondială al dolarului. 


Dacă intenţia Fed este de a influenţa alegerile (din nou, mă îndoiesc foarte 
mult de acest lucru), atunci nu îl va ajuta prea mult pe Joe Biden prin 
reducerea ratelor. Biden este deja cunoscut drept preşedintele inflaţiei; 
crearea unei alte rampe în indicele de preţuri de consum (CPI) până la 
sfârşitul anului 2024 ar fi un dezastru pentru campania lui. Și menţinerea 
lui Biden în funcţie ar întări şi mai mult indignarea publică faţă de 
politicile socialiste, deoarece economia continuă să se scufunde fie în criză 
stagflaţionistă, fie în depresie deflaţionistă, în funcţie de calea pe care o 


alege banca centrală. 


Căsătoria are, loc, numai între, bărbat și femeie. 
"Familia t gay C 0 iluzie distrugătoare 


Şi amintiţi-vă, creşterea E eine cu 30% pe care am observat-o în ultimii 
câţiva ani la nivel de necesități va rămâne actuală pentru o perioadă destul 
de lungă de timp. Nu contează ce face Fed, vei continua să plăteşti cu 30% 
mai mult pentru a supravieţui, comparativ cu 2019-2020, iar pentru mulţi 
oameni acest lucru înseamnă distrugerea rapidă a nivelului de trai. Acesta 
este motivul pentru care nimeni nu ia în serios „Bidenomics” — până când 
nu vor vedea o revenire la normal a costurilor, nu contează ce fel de 


interpretare dă Biden cifrelor privind locurile de muncă sau CPI. 


Nimănui nu-i pasă. 


Catch 22 


Bănuiesc că Fed va continua pe calea deflaţiei. Poate vor încerca să reducă 
ratele o dată sau de două ori, dar atunci când indicele de preţuri de 
consum (CPI) va creşte, se vor întoarce imediat la rate mai mari și la un 
credit mai restrâns. Este exact ceea ce au făcut în anii 1970 şi începutul 
anilor 1980, cu menţiunea că în timpul acelei crize SUA nu adăuga la 


datorie 600 de miliarde de dolari în fiecare lună. 


Modul în care se traduce această deflaţie va depinde de alţi factori, 
inclusiv de factori geopolitici (după cum am menţionat mai sus). Prevăd 
că vom vedea o recrudescenţă agresivă a şomajului până la sfârşitul 
anului. Americanii nu cumpără mai mult, ei doar cheltuiesc mai mult 
pentru aceeaşi cantitate de bunuri. Procesul stagflaţionist duce 
întotdeauna la o scădere dureroasă a consumului general şi a nivelului de 
trai — am avut un impuls de trei ani din cauza banilor oferiţi în urma crizei 
provocate de Covid, iar acum acest impuls se estompează. Orice acţiune a 
Fed asupra ratelor în acest moment nu va ajuta comerţul cu amănuntul 
sau sectorul serviciilor, va servi doar la menţinerea pieţelor de valori pe 


linia de plutire un pic mai mult. 


Din nou, rezultatul final este acelaşi, indiferent de ceea ce fac bancherii 
centrali, iar acest lucru este intenţionat. Dacă alegerile din SUA vor avea 
vreun rol în planurile sistemului, bănuiesc că ar fi mai în concordanţă cu 
optica unei preşedinţii reînnoite a lui Trump. Ar putea servi mai mult 
intereselor globaliste să menţină sistemul intact, nu pentru a-l proteja pe 
Biden, ci doar pentru ca, în pregătirea revenirii lui Trump, să prăbușească 
întregul castel de cărţi de joc odată ce acesta intră în funcţie (sau chiar 
imediat după ce câştigă). Pregătirea conservatorilor ca ţapi ispăşitori 
pentru o criza economică de mare amploare are mult mai mult sens decât 


încercarea de a menţine aparențele pentru Biden pentru încă patru ani. 


Dacă globaliştii nu reuşesc să pregătească terenul pentru Marea Resetare 
în 2024, atunci s-ar putea să se confrunte cu o mişcare tot mai puternică 


de a fi traşi la răspundere. Jongleria este pe cale să se încheie. 


de Brandon Smith 


Traducere de la https://alt-market.us/the-juggling-act-is-2024-a-pivotal- 
year-for-the-globalists/ 

